《古意 其四》
宋代·李新

野人孤鹤姿，与云相伉俪。百禽相和鸣，了不关鹤意。

彼美靓闺女，窥户欣客贵。复有琴心挑，中夜驾车至。

词章灿星汉，市门甘涤器。竟使谁病痟，野人却歔欷。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。